राज्य सरकार की केरल राज्य साक्षरता अभियान के द्वारा इसी साल 26 जनवरी से 'अक्षरलक्षम' कार्यक्रम की शुरुआत की गई। इस अभियान में सीनियर सिटिजन, आदिवासियों, मछुआरों, झुग्गी बस्तियों के लोगों जो निरक्षर हैं, उन पर खास ध्यान केंद्रित किया जा रहा है। राज्य सरकार सारे उपाय करके 100 फीसदी साक्षरता हासिल करने का लक्ष्य हासिल करने का प्रयास कर रही है। पहले चरण की साक्षरता परियोजना के तहत 2086 अध्ययन केंद्र वार्डों में 47,241 निरक्षरों के लिए कक्षाएं शुरू की गयीं।